पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सबसे बड़े बांगड़ अस्पताल में बुधवार को समय पर इलाज नहीं मिलने के कारण 60 साल की चंदादेवी की मौत हो गई। परिजनों का कहना हैं कि वे पिछले डेढ़ घंटे से भर्ती करने के लिए घूमते रहे। समय पर उपचार मिलता तो शायद उनकी जान बच जाती।
शहर के आशापुरा नगर खोडिया बालाजी क्षेत्र की 60 वर्षीय चांदकंवर पत्नी मोहनसिंह का बुधवार को बीपी बढ़ गया। परिजन तुरंत उन्हें शहर के एक निजी अस्पताल ले गए। जहां चांदकंवर की सांसे ऊपर-नीचे होते देख कोविड होने की आशंका जताते हुए बांगड़ अस्पताल में ले जाने की सलाह दी। परिजन उन्हें तुरंत बांगड़ अस्पताल के ट्रोमा वार्ड में लेकर पहुंचे। यहां से उन्हें कोविड ओपीडी में भेजा गया। जांच में ऑक्सीजन लेवल ठीक होने पर उन्हें फिर से ट्रॉमा वार्ड में भेजा गया।
परेशान परिजन मरीज चंद्राकंवर को फिर से ट्रॉमा वार्ड में लेकर आए। जब जाकर उन्हें भर्ती किया गया लेकिन तब तक काफी देर हो चुकी थी। समय पर उपचार शुरू नहीं होने से वृद्धा चंदाकंवर की सांसें थम चुकी थीं।
अफसोस, काश समय पर हो जात इलाज शुरू
रोते हुए परिजनों ने कहा पिछले करीब डेढ़ घंटे से इन्हें उपचार के लिए लेकर घूम रहे थे। निजी अस्पताल ले गए तो बांगड़ अस्पताल भेजा गया। यहां कोविड में गए तो ट्रोमा में भेजा गया। इसमें ही हमारा डेढ़ घंटा खराब हो गया। समय पर उपचार शुरू हो जाता तो उनकी मौत नहीं होती।
पिकअप में लेकर पहुंचे
इस दौरान कोई गाड़ी नहीं मिलने के कारण परिजन चंदाकंवर को पिकअप गाड़ी में डालकर उपचार के लिए लेकर घूमते रहे। अस्पताल प्रबंधन के गैर जिम्मेदार रवैये के चलते उन्हें समय पर उपचार नहीं मिल सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn